《墓松既夷所余无几方植松秧自赋》
宋代·卫宗武

重来丙舍岁三易，翠巘插队空仍兀突。
乔林郁蓊歼斧{左爿右斤}，一二仅存於百亿。
参差历落更孤秀，不假依凭而挺立。
宛如九老瑞唐朝，又类耆英隆宋室。
合兹异代众君子，仙去一朝於此集。
千夫束手何敢向，万牛回首难容力。
已芟嘉植勿复论，寿此佺期不朽骨。
稚松匝地散新秧，头角森森纷羽翼。
他年雨露饱沾濡，满鼻珠玑香习习。
会须百尺长龙身，仍复层林森凤翼。
作诗聊记角弓章，子子孙孙永培植。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。